runetrust/blame-folketinget-dk huggingface dataset:
Kim Edberg Andersen (DD), 2025-05-20:
Fakta er, at når man ser tilbage på de store udsving i elprisen, så er virkeligheden jo, at hvis du er en, der ikke har hele dagen til det, f.eks. hvis du både har børn og job og ikke bare sidder herinde og hygger dig med at følge med i, hvornår elprisen er billig, så kan du blive ramt af lige pludselig at skulle betale 11 kr. for noget, som du dagen efter får næsten gratis.
Søren Pape Poulsen (KF), 2018-11-28:
Jeg mener sådan set, at vi, uanset hvem det er, der forlader kriminelle miljøer, radikaliserede miljøer, skal sikre os, at det, vi tilbyder, er godt nok, og det kan faktisk godt være meget af det, vi tilbyder med bandepakke III; jeg ved godt, at det er den af bandepakkerne, hvor vi faktisk har gjort noget mere på exitområdet.
Pia Olsen Dyhr (SF), 2019-10-03:
Som jeg husker det, var det vist noget, der blev gennemført, før den her aftale trådte i kraft, og er noget, Københavns Kommune har besluttet, fordi boligen ganske enkelt er for gammel og man nu har fundet et andet sted, hvor seniorfællesskabet skal bo sammen.
Jørgen Arbo-Bæhr (EL), 2006-05-24:
Det er et fuldstændig uomgåeligt faktum, og de tal skal jeg gerne oversende til hr. Per Ørum Jørgensen, sådan at han kan se, at det er fuldstændig korrekt, at det er et resultat af, at den her regering holder kommunernes udgifter nede på et niveau, så de ikke følger med de behov, der er i bl.a. daginstitutionerne, og vi snakker ikke her om metalindustrien.
Magnus Heunicke (S), 2025-05-28:
Den helt klare besked fra dem er, at hvis det, de er i gang med at rulle ud startende fra Bjerringbro – en stolt tekstilegn i Danmark – overhovedet skal kunne lade sig gøre, må det tøj, de får ind, ikke være vådt eller have kaffegrums på eller have noget af alt det på, som ville komme på, hvis tøjet endte i restaffald og blev sorteret derefter.
Jørn Jespersen (SF), 2001-04-27:
Jeg synes, at det er positivt, at Venstres ordfører siger, at frihandel ikke løser alt, for det, man somme tider hører fra det såkaldte Mod-ATTAC, som en del medlemmer af Venstres folketingsgruppe har engageret sig kraftigt i, er, at frihandel klarer det hele.
Per Ørum Jørgensen (KF), 2006-10-26:
Det er en rammelov, og derfor omhandler forslaget jo den praktiske udmøntning af bl.a. de EU-regler, der skal gælde i den nye strukturfondsperiode fra 2007 til 2013, og så drejer det sig selvfølgelig også om, at de opgaver, der på nuværende tidspunkt i forbindelse med administration af Regionalfonden varetages af amter og de regionale udvalg, overføres til regionerne og de regionale vækstfora.
Keld Albrechtsen (EL), 2000-02-09:
Da havde vi en diskussion, så jeg håber, at det synspunkt om nationalbankdirektørens frihed til at mene, som nationalbankdirektøren vil, naturligvis også er et synspunkt, der gælder embedsmændene i statens administration, således at de naturligvis også har lov til som privatpersoner at gå ind i debatten, selv om de ikke nødvendigvis er enige med regeringen i holdningen til euroen.
Pia Kjærsgaard (DF), 2001-02-27:
Ministeren vil eller kan ikke forstå mit spørgsmål, men jeg skal skære ud i pap, at jeg ønsker at bruge bistandspengene langt mere aktivt i nærområderne i stedet for at bruge det meget store beløb, som hvert år bliver brugt i Danmark på at gøre flygtninge til indvandrere.
Pia Gjellerup (S), 2004-02-26:
Ikke alene at afgørelserne ender med at være korrekte, men også at man kan følge med i, at den proces, der skal føre frem til den korrekte afgørelse, også bliver fulgt, så der er den fornødne indsigt og viden fra det åbne samfund, som vi gerne vil leve i.
Magnus Heunicke (S), 2020-12-02:
Den politiske aftale, som regeringen indgik med alle Folketingets partier tilbage i oktober, imødekommer altså som sagt det meste, men ikke det hele, for i aftalen blev vi enige om at ophæve 5-årsgrænsen for æg, der udtages og nedfryses ved fertilitetsbehandling eller i forbindelse med sygdom.
Alex Ahrendtsen (DF), 2016-05-11:
Det er jo et sagligt argument, som Socialdemokraterne desværre ikke har forstået, selv om alle aktører har forsøgt at bibringe Socialdemokraterne den viden – alle aktører, som egentlig har forstand på det her – men vores argument er selvfølgelig et andet, og det er, at vi jo ikke går ind for integration af flygtninge, som vi hellere ser vender tilbage til deres hjemland eller til flygtningelejre i nærområderne.
Marianne Jelved (RV), 2002-10-22:
Jeg vil også gerne knytte nogle ord til den nye budgetprocedure og også takke ministerrådssekretariatet og generalsekretæren for den vilje og stadige energi, der er lagt for dagen for at få det til at falde i hak, om man så må sige, med parlamentarikerne og den indviklede proces, der er, når det nordiske samarbejde mellem ministrene og parlamentarikerne skal fungere inden for nogle ganske bestemte tidshorisonter.
Peter Kofod (DF), 2024-04-16:
Så når ordføreren kører forbi Ølst og tænker på den enorme miljøkatastrofe, det er, tænker ordføreren ikke samtidig: Hm, det var faktisk os, der havde de afgørende mandater, dengang det skete; det var faktisk os, der holdt hånden under den statsminister; det var faktisk os, der sad på vores hænder hele vejen igennem, fra man slog minkene ihjel, gravede dem ned ved Viborg og efterfølgende placerede dem derude, hvor det nu er blevet endnu en kæmpe katastrofe?
Christian Friis Bach (V), 2025-03-13:
I øvrigt har vi i en kronik i Børsen, som jeg vil opfordre hr. Alex Ahrendtsen til at læse, for nylig beskrevet en række meget kontante krav, der handler om de gevinster, som vi forventer at Kommissionen realiserer ved simplificere og deregulere i Europa i den kommende periode.
Karen Jespersen (V), 2008-01-16:
I det private erhvervsliv har de noget, de kalder industrispionage, hvor de nærmest må passe på, at der ikke er andre, der kommer og lærer af de gode ting, som man gør, mens det næsten er omvendt i kommunerne, her synes man nærmest, at det er lidt flovt at lære af hinanden.
Marlene Harpsøe (DF), 2009-02-17:
Vi hørte jo også noget i forbindelse med den her såkaldte Malenesag og Hovedbanegården om, at det jo er næsten helt tydeligt at se, at politiet ikke griber ind, for de kan alligevel ikke gøre noget ved den her børnebande, som overfaldt Malene og hendes venner.
Troels Lund Poulsen (V), 2011-01-26:
Så med andre ord har vi ført en meget fornuftig skattepolitik, og derudover har vi jo så også haft et skattestop, der har haft en rigtig, rigtig god effekt, og som jo har været til gavn for alle, også inklusive de mennesker, som tjener knap så mange penge.
Jacob Buksti (S), 1999-05-27:
Vi sagde, at det er NATO, der er omdrejningspunktet, og nu er NATO omdrejningspunktet, så kan jeg ikke forstå, når det så er sådan, at det kommer til at foregå dér, hvor vi hele tiden har sagt det skal foregå, at vi så skal have en diskussion om, hvorvidt det er fiflerier med det danske forbehold.
Flemming Hansen (KF), 2002-05-14:
Ørestadsselskabet forventer således, at Jernbanetilsynet dels vil kunne give den forudsatte foreløbige driftstilladelse til operationsselskabet Metro Service A/S til prøvedriften, som er planlagt endeligt i juli 2002, og dels som planlagt vil kunne give den egentlige driftstilladelse i oktober 2002. Som jeg også tidligere har udtalt, vil driften af metroen ikke blive igangsat, før de nødvendige godkendelser af sikkerheden m.v. foreligger.
Majbrit Berlau (EL), 2006-01-13:
Så til nogle af de høringskommentarer, der er kommet, vil jeg sige, at de er skudt lidt over målet, men jeg er meget villig til, at vi bruger udvalgsarbejdet til at sætte os ned og kigge på, om der kan være nogle konsekvenser af det her forslag, som ikke har været gennemtænkt.
Karsten Lauritzen (V), 2013-02-22:
Det er jo rigtigt, men det er nu Venstres folketingsgruppes holdning, at vi skal lovgive ud fra, hvad situationen er i dag, og at vi også skal lave lovgivning, som ikke er drevet af teknologien, det skal altså være teknologineutral lovgivning, det skal være lovgivning, hvor der også er respekt om nogle grundlæggende fundamentale frihedsrettigheder, og når man laver indgreb i folks privatliv, skal det i hvert fald være noget, hvor man kan se en proportionalitet i forhold til efterforskningen af alvorlige forbrydelser.
Villum Christensen (LA), 2014-05-28:
Når vi synes, at det må være udtryk for rettidig omhu at tage denne forespørgsel i dag, er det naturligvis, fordi vi er bekymret for DSB's reelle ydeevne på dette felt med hensyn til det nødvendige materiel – og i øvrigt tak til ministeren for i sin redegørelse at tage situationen meget alvorligt, sådan hører jeg det i hvert fald.
Knud Kristensen (KF), 2008-03-11:
For nu at tage det sidste først, vedrørende at alle problemer er løst, vil jeg sige til hr. Bjarne Laustsen, at alle problemer ikke er løst, men jeg sagde, at man er tæt på at have udfaset de dyr, som havde skuldersårene på daværende tidspunkt, men alle er ikke ude af systemet endnu, og bødestørrelsen gør, at landmændene rent faktisk spekulerer økonomisk i det.
Torben Hansen (S), 2005-03-31:
Kan Venstres ordfører ikke se meget store armslængdemæssige og habilitetsmæssige problemer i, at kommunerne nu eksempelvis både skal stå for at føre tilsyn med og give tilladelse til klapning af havnesediment, som det hedder så poetisk, når vi samtidig ved, at stort set alle havne enten er ejet af kommunerne eller er det, der hedder kommunale selvstyrehavne?
Marlene Harpsøe (DF), 2009-05-29:
Nu er det ikke Dansk Folkeparti, der behøver at tage sig sammen, for det er jo nu engang Dansk Folkeparti, der stemmer for det her lovforslag, så den der kritik, Socialistisk Folkeparti kommer med, er fuldstændig fejlagtig, hvis man spørger mig.
Martin Henriksen (DF), 2018-11-15:
Altså bare at foreslå, at så afskaffer vi integrationsvurderingen fuldstændig, eller bare at foreslå, at alle danske statsborgere sådan uden videre kan hente deres familie til Danmark, er altså et ekstremt vidtgående forslag, og selvfølgelig skal man være radikal for at kunne foreslog sådan noget.
Flemming Møller Mortensen (S), 2014-03-28:
Det er et forståeligt forslag, som har sit udgangspunkt i, at politikerne inden for det nordiske samarbejde sidste år, altså i 2013, valgte at fokusere på, sætte drøftelser i gang om og opstille mål for at få fjernet grænsehindringer inden for det nordiske samarbejde.
Per Clausen (EL), 2008-04-02:
Det er jo rigtig smukt at sige, at det klarer vi hjemme i familien, og det skal politikere og bureaukrater ikke blande sig i, men jeg er nødt til at indrømme, at hos alle de mennesker, jeg kender, og som tager barselorlov, indgår der to ting i overvejelserne: Hvad betyder det for de fremtidige karrieremuligheder, og hvad betyder det for familiens økonomi?
Søren Egge Rasmussen (EL), 2019-03-28:
Jeg kunne høre, at det der med regelforenkling fyldte en del i ordførertalen her, og så fremhævede ordføreren et enkelt punkt, hvor der potentielt kunne være noget, som vedrørte dyrevelfærd, nemlig regler mod dyrekampe, som vel så kan medføre, at vi ikke kan få tyrefægtning i Danmark.
Line Barfod (EL), 2009-03-13:
Som det nok er fremgået, kan vi ikke støtte hverken lovforslaget, som det ligger, eller Dansk Folkepartis beslutningsforslag, men vi håber faktisk på, at vi under udvalgsarbejdet kan få lavet en ændring, så vi får den fornuftige tekniske opjustering af loven, der går ud på, at man får en kendelse på alle en persons telefoner, men at vi ikke samtidig indskrænker retssikkerheden for alle de skyldige, der kunne komme i nærheden.
Inger Støjberg (V), 2016-05-10:
Det kan jeg fuldstændig bekræfte fru Josephine Fock i, og derudover vil jeg gerne anerkende fru Josephine Fock for netop at tage den del ind i sin tale, der handler om, at det her også er andet end bare lønninger; at det netop også er en trædesten ind på det danske arbejdsmarked.
Anders Fogh Rasmussen (V), 2006-12-05:
Men det, det samme institut slår fast, er, at et nederlag for terroristerne i Irak også vil kunne føre til mindre rekruttering af terrorister, og det synes jeg hr. Morten Helveg Petersen skulle skrive sig bag øret til brug for den kommende debat om vigtigheden af at hjælpe den irakiske regering med at opbygge et demokrati og skabe sikkerhed.
Bent Bøgsted (DF), 2014-04-25:
Der skal vi nok være opmærksomme på, at uanset om det er folk fra Arbejdstilsynet, miljø, landbrug, SKAT, eller hvor de nu kommer fra, så må de godt, hvad skal vi sige, være lidt venlige over for dem, de besøger, og prøve på at se, om der er steder, hvor de kan vejlede lidt bedre, så vi kan undgå, at folk kommer i klemme.
Henrik Dahl (LA), 2020-06-04:
For et barn, som kommer alt for tidligt eller alt for sent i skole, vil jo også få en negativ indflydelse på den skolehverdag, som alle andre børn i klassen får – ved at kede sig, hvis barnet er for kognitivt udviklet, eller ved at have svært ved at magte at gå i skole, hvis barnet ikke er særlig udviklet.
Jann Sjursen (KRF), 1999-05-27:
Jeg vil gerne stille hr. Jacob Buksti det spørgsmål, om han ikke er enig i, og om Socialdemokratiet ikke er enig i, at vi har brug for en ny Europa-Kommission, og at Danmark - for også på det område har vi været et foregangsland - bør gå foran de øvrige EU-lande og ikke genudnævne Ritt Bjerregaard som dansk kommissær. Og jeg vil godt understrege her, at jeg udmærket er klar over, at det er regeringen, statsministeren, der står for udnævnelsen af en ny dansk kommissær, men det er jo ikke bare regeringens kommissær, det er den danske befolknings kommissær, og derfor synes jeg, det ville være meget befriende i forhold til det oprydningsarbejde, der nu skal i gang, og i forhold til den nye Kommission, som vi alle gerne vil have valgt, hvis den socialdemokratiske ordfører her fra talerstolen i dag vil give sit tilsagn om, at Danmark og regeringen også på det område vil gå foran.
Ole Sohn (SF), 2000-05-23:
På den baggrund har jeg derfor indkaldt erhvervsministeren til et samråd, som finder sted i morgen tidlig kl.7.30, og derfor vil jeg foreslå, at vi udsætter tredjebehandlingen af lovforslaget, indtil samrådet har været afholdt, så vi forhåbentlig kan få uklarhederne fjernet, inden Folketinget skrider til tredjebehandlingen.
Simon Kollerup (S), 2020-05-26:
Hvis man ser på tallene og konstaterer, at man i en krisetid, som vi jo er og har været i, rent faktisk med en opfordring kan lykkes med at få 10 pct. flere til at opleve bedring, så tænker jeg, at det indikerer, at her er en vej at betræde, også når man ikke er i en krisetid.
Ove Hygum (S), 2001-04-04:
Der vil derfor tidligst efter den 1. januar 2002 kunne være ledige, der eventuelt ikke har opnået aktivering i det nævnte omfang. Jeg kan oplyse, at Arbejdsmarkedsstyrelsen har meddelt, at der i regionerne er stor fokus på opfyldelsen af 75-pct.-kravet.
Brigitte Klintskov Jerkel (KF), 2023-11-30:
Og så synes jeg faktisk, at der er blevet stillet mange andre rigtig gode forslag fra partier, som ikke sidder i regeringen, her i salen i dag, og vi synes bestemt, at ministeren burde tage og indkalde partierne til en drøftelse af, om der er nogle af de her forslag, som vi måske kan bruge til noget.
Troels Lund Poulsen (V), 2003-02-06:
Sager med demente og forvirrede ældre, der forvilder sig væk fra plejehjem og først findes, når det er for sent, eller som nægter plejepersonalet at hjælpe dem med den personlige hygiejne, er eksempler på sådanne situationer, hvor det er misforstået blot at henholde sig til den enkeltes personlige frihed.
Mads Olsen (SF), 2024-12-18:
Dermed kan jeg som sådan godt forstå, hvorfor dagens forespørger har indkaldt til den her debat, for der er helt åbenlyst mange af konventionerne, som vi i SF er meget stærke tilhængere af, og som vi ikke mener at der findes mange gode udfordringer af, i hvert fald ikke endnu.
Marianne Jelved (RV), 2010-01-13:
Det plejer at være sådan, at hvis man har gjort en uddannelse færdig og man vil fortsætte med en anden uddannelse eller bygge noget oven på, så har vi åben uddannelse-systemet, hvor man selv betaler en afgift for at være med på de muligheder, fordi man nu har fået én gratis uddannelse.
Per Kaalund (S), 2004-03-26:
Nu ved jeg ikke om sammenligningen holder, men bilisternes fremkommelighed er jo rimelig vigtig, og det kan jo trafikøkonomisk gøres op i ganske mange penge, om vi sikrer en fremkommelighed, herunder er der også nogle miljømæssige fordele ved, at bilerne kommer igennem, frem for at de står og, havde jeg nær sagt, kører i tomgang ude på motorveje og lignende.
Morten Messerschmidt (DF), 2025-05-21:
Også ufriheden stiger med en PET-lov, der vil snage i helt almindelige danskeres privatliv, en koranlov, der indfører mellemøstlige censurtilstande i Danmark og selvfølgelig tyveriet af en fridag, store bededag, som forleden blev mindet og savnet.
Tom Behnke (KF), 2010-04-15:
Så kommer det: Især skal et barn, der er berøvet friheden, holdes adskilt fra voksne – man kan altså godt frihedsberøve, men de skal holdes adskilt fra voksne, og så kommer fortsættelsen – medmindre en sådan adskillelse ikke anses at tjene barnets tarv.
Martin Lidegaard (RV), 2013-11-27:
Jeg har sådan set bedt om, at vi får en analyse af PSO-delen så hurtigt som muligt; jeg tør bare ikke i dag sætte en eksakt dato på, hvornår den er færdig, men jeg håber, at jeg hermed har glædet fru Eva Kjer Hansen og forsødet hendes dag på i hvert fald et punkt.
Sonja Albrink (CD), 2000-11-15:
Vi er dog helt enige med justitsministeren i, at den resocialiserende indsats i forhold til indsatte er alfa og omega, og at en vis udgang trods alt er en del af denne indsats. Selv om vi grundlæggende er enige i intentionerne bag forslaget, så tror jeg, at vi har behov for at vide, hvordan forslagsstillerne definerer groft kriminelle, og hvordan den foreslåede hovedregel i øvrigt skal forstås, og på hvilken måde den kan fraviges.
Per Ørum Jørgensen (KF), 2007-05-25:
Det synes jeg er en god og fornuftig måde at gribe tingene an på, så vi netop også får det her gennemført i et hurtigere tempo og dermed også giver energisektoren, virksomhederne, som jo skal indrette sig på det her, en fair chance til at kunne indrette sig på de nye vilkår i tide.
Lissa Mathiasen (S), 2002-11-12:
Da vores ordfører, hr. Lars Kramer Mikkelsen, ikke har mulighed for at være her i dag, skal jeg på hans vegne sige følgende: Som det klart er fremgået ved de tidligere lovforslag, der har været til behandling her i dag, er vi i Socialdemokratiet meget optaget af by- og boligpolitikken som en af søjlerne i fremtidens velfærdspolitik.
Claus Jørgensen (SF), 2024-05-30:
Nej, vi er enige i, at det ikke går hurtigt nok, og nu har jeg desværre ikke set »Den sorte svane«, og den er på to do-listen, men det er klart, at de her sager, som hober sig op, og den kritik, der er kommet, selvfølgelig er noget, vi skal tage alvorligt, og noget, vi skal gøre noget ved nu.
Benedikte Kiær (KF), 2010-10-27:
Jeg mener også, at det er vigtigt, at vi forholder os til, at der faktisk sker en række forbedringer også på ældreområdet i forhold til at kunne løse opgaverne mere effektivt og til at bruge nogle nye tiltag, som faktisk giver borgerne en bedre livskvalitet og en bedre service på sigt.
Keld Albrechtsen (EL), 1998-04-14:
Men det er jo sådan i Amsterdamtraktaten, at der indføres en ny form for retsakt, den såkaldte afgørelse, hvorved man altså kan lave noget, der i realiteten er et direktiv, uden at det bagefter skal igennem ratifikationsproceduren i de enkelte parlamenter, og så vil jeg godt spørge: Hvor langt vil Det Radikale Venstre så gå, f.eks. med hensyn til at give Europol yderligere beføjelser til at foretage efterforskning i de enkelte lande - hvad man jo vil kunne gøre ved hjælp af sådan nogle afgørelser - til at lave nye politiregistre, til at give politifolkene i Europol og Schengen immunitet, så de ikke kan retsforfølges, hvis de misbruger oplysningerne, og til at vedtage regler om grænseoverskridende politiarbejde, som man kan efter art. K.4? Jeg har spurgt ministeren om disse ting, fordi jeg synes, det er vigtigt, at befolkningen ved, hvor langt tilhængerne vil gå med hensyn til at bruge den traktat og den handlekraft, som den traktat giver, og ingen af tilhængerne svarer på disse spørgsmål.
Karsten Lauritzen (V), 2018-11-22:
På sommerhusområdet lavede man den her løsning, hvor man, hvis man tredjepartsindberetter, får et højere fradrag, og det var en selvfinansierende ændring, selv om man fordoblede fradraget fra 10.000 til 20.000 kr. For der var enormt meget sort økonomi derude, men jeg tror grundlæggende på, at hvis vi gør det let og enkelt og vores beskatning er rimelig, så vil folk gerne bidrage til fællesskabet.
Mogens Jensen (S), 2020-03-10:
Og i hvert fald med henblik på, hvilken vægt det i dag har for den enkelte forbruger og for os som borgere, hvordan vores data bliver behandlet i forskellige sammenhænge, så er det her et spørgsmål, der er kommet for at blive – også som et krav om, at virksomhederne redegør åbent for det her.
Morten Messerschmidt (DF), 2020-11-11:
På papiret er Tyrkiet vores allierede i NATO, men med de konflikter, som Tyrkiet tilsyneladende geråder sig ind i i Nagorno-Karabakh, og hvad ved jeg, skulle vi så sende danske soldater afsted for at kæmpe den krig, fordi Tyrkiet er med i NATO?
Charlotte Munch (DD), 2024-04-16:
Jeg er også sikker på, at hvis ordføreren havde lyttet ned i min tale og ikke kun hæftet sig ved det, som jeg faktisk var i tvivl om, og som jeg er glad for at ordføreren præciserer, så ville hun have hørt, at jeg jo netop sagde, at det kunne vi ikke på nuværende tidspunkt.
Kim Edberg Andersen (DD), 2025-04-04:
Men ordføreren er jo vokset op i en årrække, hvor der både var antisemitiske vittigheder og »Rejsesangen« og sådan, så jeg skal bare høre, om ordføreren er blevet antisemit og hader sorte mennesker, fordi hun er blevet udsat for den her type satire og komik i sin opvækst?
Pernille Vigsø Bagge (SF), 2007-05-08:
Det kan jo ikke nytte noget, at vi har en ansvarsfordeling i det her samfund, hvor vi har kommuner og regioner – og stod det til spørgerens eget parti, ville regionerne i øvrigt være med kommunalfuldmagt og skatteudskrivningsret, og jeg skal komme efter dig – som har ansvaret for decentralt at løse de her opgaver, og når man så ikke kan finde ud af det, skal jeg stå her og gøres personligt ansvarlig for det.
Karsten Lauritzen (V), 2012-11-29:
Men det, der er endnu mere beskæmmende, er, at ingen i Københavns Kommune satte spørgsmålstegn ved, at man bare på den måde sagde, at Folketingets Retsudvalg ikke var velkommen i deres hus, til trods for at det er de københavnske skatteborgere, der betaler.
Morten Østergaard (RV), 2008-11-21:
Det er jo derfor, jeg synes, at det er så relevant hele tiden at gøre opmærksom på, at det, som hr. Martin Henriksen - Venstre og Konservative og Dansk Folkeparti har gjort - jo er, at man fundamentalt har ændret på en dansk statsborgers rettigheder.
Jens Henrik Thulesen Dahl (DD), 2025-05-23:
Det kan være svært at håndtere med en fælles valuta, hvor man f.eks. i Sydeuropa har brug for en lav rente på grund af høj gæld og lav vækst, og hvor man i Danmark, som har en lav gæld, har brug for en højere rente for at bremse økonomien en lille smule.
Charlotte Bagge Hansen (M), 2024-01-25:
Derfor ønsker vi i Moderaterne en gennemgribende opjustering af de fælleseuropæiske standarder, der inkluderer en maks.-transporttid på 8 timer, en maks.-temperatur på 30 grader ved transport af smågrise, krav om klimaanlæg for lastbiler og mere plads på transporterne.
Lars Kramer Mikkelsen (S), 2002-12-11:
Jeg vil godt bede fru Else Theill Sørensen oplyse Folketinget om, hvorvidt det så er sådan, at man, når man nu får flertal og har fået flertal for L 36 og har fået trukket Dansk Folkeparti til truget for at stemme for det her lovforslag, fremover også har et flertal for de lovforslag, der bliver fremsat, ifølge den aftale, man har indgået med Dansk Folkeparti, således at vi ikke skal have den usikkerhed den ene gang efter den anden, at folk søger på nogle vilkår, hvor de i virkeligheden ikke aner, om det vil føre frem til dansk statsborgerskab.
Jan E. Jørgensen (V), 2020-02-27:
Hvis man f.eks. i forhold til arbejdskraftens fri bevægelighed udelukkende italesætter de udfordringer, der er, og fuldstændig glemmer, at det er en kæmpe økonomisk gevinst for Danmark med udenlandsk arbejdskraft, så risikerer man jo altså, at man får en helt forkert italesættelse af, hvad vi egentlig har ud af det europæiske samarbejde.